cyanic-selkie/wikianc huggingface dataset:
सूजाक
माना जाता है कि सूजाक ने 1999 में पूरी दुनिया में 12 मिलियन लोगों को प्रभावित किया, जिसमें से 90% से अधिक मामले विकासशील दुनिया के हैं। 1940 में पेनिसिलीन की विस्तृत उपलब्धता के कारण नाटकीय रूप से कम होने के बाद, शताब्दी की शुरुआत के साथ बहुत सारे देशों में संक्रमण की दर बढ़ गयी है, अक्सर ह्यूमन इम्युनोडिफिशियेन्सी वायरस (HIV) के साथ यह दिख रहा है। यह आदमियों के साथ यौन संबंध रखने वाले आदमियों के बीच असुरक्षित यौन संबंधों के कारण, बढ़ी हुई अस्वच्छंदता, वैश्यावृत्ति और सुरक्षा साधनों के उपयोग की कमी के कारण भी आंशिक रूप से बढ़ा है।
चिह्न और लक्षण
सिफलिस निम्न चार विभिन्न चरणों में से किसी एक चरण में हो सकता है: प्राथमिक, द्वितीयक, अव्यक्त व तृतीयक और जन्मजात रूप से भी हो सकता है। इसकी निरंतर असमान्य प्रस्तुतिकरण के कारण सर विलियम ऑस्लर ने इसे "महान नकलची" भी कहा था।
प्राथमिक
किसी और व्यक्ति के संक्रामक घावों के साथ सीधे यौन संपर्क के कारण आम तौर पर प्राथमिक सिफलिस होता है। आरंभिक संक्रमण के लगभग 3 से 90 दिनों (औसत 21 दिन) के बाद एक त्वचीय घाव, जिसे व्रण कहते हैं संपर्क बिंदु पर दिखता है। यह आमतौर पर (10 में से 4 बार) एकल, सुदृढ़, दर्द रहित, खुजली/जलन रहित त्वचीय अल्सर होता है जिसका आधार स्पष्ट और किनारे तीखे होते हैं और जिसका आकार 0.3 और 3.0 सेमी का होता है। व्रण हलांकि कोई भी रूप ले सकता है। आम तौर पर यह मैक्यूल (त्वचा पर एक बेरंगा चकत्ता जो त्वचा से ऊपर नहीं उठा होता है) से पैप्यूल (त्वचा पर एक उभार जो त्वचा से ऊपर उठा होता है) तक जा सकता है और अंततः एक एरोसन या अल्सरमें विकसित हो सकता है। कभी कभार, एक से अधिक घाव हो सकते है (~40%), HIV से संक्रमित लोगों में एकाधिक घाव अधिक आम होते हैं। घाव दर्द भरे या कोमल (30%) हो सकते हैं और वे जननांगों के बाहर (2–7%) हो सकते हैं। महिलाओं में सबसे आम स्थान गर्भाशय ग्रीवा (44%), विषमलिंगी पुरुषों में लिंग (99%) और समलिंगी पुरुषों में गुदा और रेक्टल अधिक आम स्थान (34%) हैं। संक्रमण के क्षेत्र में लसिका नोड अक्सर बढ़ता (80%) है, जो व्रण के निर्माण के सात से 10 दिनों के बाद होता है।<ref name=Pri2008/ घाव, बिना उपचार के तीन से छः सप्ताह तक बना रह सकता है।
द्वितीयक
प्राथमिक संक्रमण के लगभग चार से दस सप्ताहों के बाद द्वितीयक सिफलिस होता है। जबकि द्वितीयक रोग कई भिन्न-भिन्न रूपों के लिये जाना जाता है, यह अधिकतर ऐसे लक्षणों से प्रकट होता है जिनमें त्वचा, म्यूकस मेम्ब्रेन और लसिका नोड शामिल होती है। धड़ व अग्रांगो, जिसमें हथेली और तलवे शामिल हैं, पर समान आकार, लाल-गुलाबी, खुजली/जलन रहित चकत्ते हो सकते हैं। ये चकत्ते मैक्युलोपॉपुलर या पुस्ट्युलर(मस्से से भरे हुये) हो सकते हैं। यह सपाट, चौड़ा, गेहुए रंग का, मस्से जैसे घाव का रूप ले सकता है जिसे श्लेष्म झिल्ली पर कोन्डिलोमा लैटम कहा जाता है। इन सभी घावों में बैक्टीरिया पलते हैं जो कि संक्रामक होते हैं। अन्य लक्षणों में बुखार, गल-शोथ,बेचैनी, वजन हानि, बालों की हानि और सिरदर्दशामिल हो सकते हैं। दुर्लभ अभिव्यक्तियों में हेपीटाइटिस, किडनी रोग, गठिया, पेरियोस्टिटिस, ऑप्टिक न्यूरिटिस, यूवेटिस और इंटरटेस्टिएल केरिएटाइटिसशामिल हो सकते हैं। गंभीर लक्षण आम तौर पर तीन से छः सप्ताह के बाद दिखते हैं; हलांकि, लगभग 25% लोगों में द्वितीयक लक्षणों की पुनरावृत्ति हो सकती है। द्वितीयक लक्षणों वाले बहुत सारे लोग (40–85% महिलायें, 20–65% पुरुष) प्राथमिक सिफलिस के विशिष्ट व्रण पहले न होने को रिपोर्ट करते हैं।
अव्यक्त
अव्यक्त सिफलिस को रोग के लक्षणों के बिना संक्रमण के सेरोलॉजिक साक्ष्य द्वारा परिभाषित किया जाता है। अमरीका में इसे शीघ्र (early) (द्वितीयक सिफलिस के बाद 1 वर्ष से पहले) या विलम्बित (late) (द्वितीयक सिफलिस के 1 वर्ष से अधिक बाद) के रूप में भी जाना जाता है। यूनाइटेड किंगडम शीघ्र (early) और विलम्बित (late) अव्यक्त सिफलिस के लिये दो वर्ष का कट-ऑफ का उपयोग करता है। शीघ्र (early) अव्यक्त सिफलिस में लक्षणों का पतन हो सकता है। विलम्बित (late) अव्यक्त सिफलिस अलाक्षणिक है और शीघ्र (early) अव्यक्त सिफलिस जितना संक्रामक भी नहीं है।
तृतीयक
तृतीयक सिफलिस आरंभिक संक्रमण के 3 से 15 वर्षों के बाद हो सकता है और इसको तीन विभिन्न रूपों में विभाजित किया जा सकता है: गुमैटियस सिफलिस (15%), विलम्बित न्यूरोसिफलिस (6.5%) और कार्डियोवस्क्युलर सिफलिस (10%)। उपचार के बिना एक तिहाई संक्रमित लोगों में तृतीयक सिफलिस रोग विकसित हो जाता है। तृतीयक सिफलिस से पीड़ित लोग संक्रामक नहीं होते हैं।
गुमैटियस सिफलिस या विलम्बित सौम्य सिफलिस आमतौर पर आरंभिक संक्रमण के 1 से 46 वर्षों के बाद होता है, औसत अवधि 15 वर्ष है। इस चरण को पुराने गुमा से पहचाना जाता है जो कि मुलायम, ट्यूमर जैसे फूले हुये गेंदाकार उभार होते हैं और जिनका आकार भिन्न-भिन्न होता है। वे आमतौर पर त्वचा, हड्डी और लीवर पर असर डालते हैं और कहीं भी हो सकते हैं।
न्यूरोसिफलिस एक ऐसा संक्रमण है जो केंद्रीय तंत्रिका तंत्रसे संबंधित है। यह जल्दी हो सकता है और अलाक्षणिक या सिफलिस मैनिन्जाइटिसके रूप में अथवा मैनिन्गोवस्क्युलर सिफलिस, जनरल पैरिसिस या टेब्स डोर्सालिस के रूप में विलंबित हो सकता है जो कि निचले अंग्रांगों में चमक वाले दर्द और खराब संतुलन से संबंधित है।विलंबित न्यूरोसिफलिस आम तौर से, संक्रमण के 4 से 25 वर्षों के बाद होता है। मेनिंगोवस्क्युलर सिफलिस आम तौर पर उदासीनता और दौरे और सामान्य पेशियों का पक्षाघात जिनमें पागलपन और टेब्स डोर्सालिसशामिल है। साथ ही, एग्रिल रॉबर्टसन प्यूपिल, हो सकते हैं जो द्विपक्षीय छोटे प्यूपिल होते हैं जो तब जकड़ते हैं जब व्यक्ति नजदीकी वस्तु पर ध्यान केंद्रित करता है लेकिन तब नहीं जकड़ते हैं जब चमकीले प्रकाश से सामना होता है। कार्डियोवस्क्युलर सिफलिस आमतौर पर संक्रमण के 10–30 वर्षों के होता है। सबसे सामान्य जटिलता सिफिलिटिक एऑर्टिटिस है जिसके परिणामस्वरूप धमनीविस्फार निर्माण हो सकता है।
जन्मजात
जन्मजात सिफलिस गर्भावस्था या जन्म के दौरान हो सकता है। सिफलिस से पीड़ित दो तिहाई शिशु बिना लक्षणों के पैदा होते हैं। जीवन के शुरुआती वर्षों में विकसित होने वाले लक्षणों में:हेमिटोस्पलीनोमिगली(लीवर और तिल्ली का बढ़ना) (70%), चकत्ते (70%), बुखार (40%), न्यूरोसिफलिस (20%) और न्यूमोनिटिस (20%) शामिल हैं।यदि उपचार न हो तो 40% में विलंबित कॉग्निटल सिफलिस हो सकता है जिसमें: सैडल नोस विकृति, हिगोमिनाकिस साइन, साबेर शिन या क्लटन्स जोड़ आदि शामिल हैं।
जीवाणु विज्ञान
पैलिडम की उपप्रजाति ट्रेपोनेमा पैलिडम एक सर्पिल आकार का, ग्राम-निगेटिव, उच्च रूप से गतिशील बैक्टीरियम है। ट्रेपोनेमा पैलिडम से संबंधित तीन अन्य मानव रोगों में याव्स (उपप्रजाति पर्टेन्यू), पिंटा (उपप्रजाति कैरेटियम) और बेजेल (उपप्रजातिएंडेमिकम) शामिल हैं। उपप्रकार पैलिडम से भिन्न, ये न्यूरोलॉजिकल रोग नहीं पैदा करते। उपप्रजाति पैलिडम के लिये मानव अकेले ज्ञात प्राकृतिक भंडार हैं। यह किसी मेज़बान के बिना कुछ ही दिन बचा रह सकता है। ऐसा इसके छोटे जीनोम (1.14 MDa) के कारण है जिसके कारण यह अपने सूक्ष्म न्यूट्रिएंट्स के लिये आवश्यक मेटाबोलिक मार्ग को एनकोड करने में असफल रहता है।इसके दुगने होने का समय 30 घंटों से अधिक होता है।
निदान
अपनी शुरुआती उपस्थिति में सिफलिस का चिकितसीय निदान कठिन है। पुष्टि या तोरक्त परीक्षण या माइक्रोस्कोपी का उपयोग करते हुये प्रत्यक्ष रूप से देख कर की जाती है। रक्त परीक्षण अधिक आम तौर पर उपयोग किये जाते हैं क्योंकि उनको करना आसान होता है। हलांकि नैदानिक परीक्षण रोग के चरणों के बीच पहचान करने में अक्षम होते हैं।
रक्त परीक्षण
रक्त परीक्षणों को नॉनट्रेपोनमल और ट्रोपनेमन परीक्षण कहा जाता है। नॉनट्रेपोनमल परीक्षण आरंभिक रूप से उपयोग किये जाते हैं और इनमें यौन रोग शोध प्रयोगशाला (VDRL) और रैपिड प्लाज़मा रियाजिन परीक्षण शामिल हैं। हलांकि, चूंकि ये परीक्षण कभी-कभार त्रुटिपूर्ण सकारात्मक होते हे, इसलिये ट्रेपोनेमल परीक्षण द्वारा पुष्टिकरण की जरूरत पड़ती है जैसे ट्रेपोन्मल पैलिडम पार्टिकल एग्लूटिनेशन(TPHA) या फ्लोरोसेंट ट्रेपोनेमल ऐंटीबॉडी एब्सार्प्शन टेस्ट (FTA-Abs). नॉनट्रेपोनेमल परीक्षणों पर त्रुटिपूर्ण सकारात्मक परिणाम कुछ वायरल संक्रमणों जैसे वैरीसेला और चेचक के कारण तथा साथ ही लिम्फोमा, तपेदिक, मलेरिया, एंडोकार्डाइटिस, कनेक्टिव टिश्यू रोग और गर्भावस्थाके कारण हो सकते हैं। ट्रेपोनेमल एंटीबॉडी आम तौर पर आरंभिक संक्रमण के बाद दो से पांच सप्ताहों में सकारात्मक हो जाते हैं। न्यूरोसिफलिस का निदान ल्यूकोसाइट्स (मुख्यरूप सेलिम्फोसाइट्स) की बढ़ी हुयी संख्या तथा ज्ञात सिफलिस संक्रमण की सेटिंग में सेरेब्रोस्पाइन तरल में उच्च प्रोटीन स्तर द्वारा किया जाता है।
रोकथाम
, तक रोकथाम के लिये कोई टीका उपलब्ध नहीं है। संक्रमित व्यक्ति से अंतरंग शारीरिक संपर्क से बचना सिफलिस के संचरण को कम करने में प्रभावी होता है साथ ही लैटेक्स कंडोम का उपयोग भी प्रभावी होता है। कंडोम का उपयोग हलांकि जोखिम को पूरी तरह से समाप्त नहीं करता है। इस प्रकार रोग नियंत्रण और रोकथाम के केन्द्र एक असंक्रमित पार्टनर के साथ परस्पर एकल रिश्ता और अल्कोहल जैसे तत्वों व अन्य नशीली दवाओं से बचने की सलाह देते हैं जो जोखिम भरे यौन व्यवहार को बढ़ावा देते हैं।
नवजात में जन्मजात सिफलिफ की रोकथाम, माताओं को उनके गर्भधारण के शुरुआती समय में जांच करके तथा संक्रमित माताओं के उपचार द्वारा की जा सकती है। यूनाइटेड स्टेट्स प्रिवेंटिव सर्विसेस टास्क फोर्स (USPSTF) इस बात की अनुशंसा मजबूती के साथ करती है कि सभी गर्भवती महिलाओं की सार्वभौमिक जांच की जाये, जबकि विश्व स्वास्थ्य संगठन की अनुशंसा के अनुसार, सभी महिलाओं की उनकी पहली प्रसवपूर्ण यात्रा के समय जांच की जाये और दुबारा तीसरी तिमाहीके समय। यदि वे सकारात्मक हैं तो उनके पार्टनर का भी उपचार किया जाना चाहिये। जन्मजात सिफलिस अभी भी प्रगतिशील दुनिया में आम है क्योंकि बहुत सारी महिलाओं को प्रसवपूर्ण देखभाल कतई प्राप्त नहीं होती है और जिनको यह देखभाल मिलती भी है तो उसमें इसकी जांच शामिल नहीं होती है, और यह विकसित देशों में भी कभी-कभार होता है, क्योंकि सिफलिस से पीड़ित होने वाले (नशीली दवों आदि के माध्यम से) लोगों को गर्भावस्था के दौरान देखभाल मिलने की संभावना न्यूनतम है। कम तथा मध्य आय देशों में जांच तक पहुंच बनाने के कई उपाय करने से जन्मजात सिफलिस होने की दर में प्रभावी कमी आती है।
सिफलिस, बहुत से देशों में ध्यान देने योग्य रोग है जिसमें कनाडा, यूरोपीय यूनियन, और अमरीका शामिल हैं। इसका अर्थ है कि स्वास्थ्य सेवा प्रदाताओं को सार्वजनिक स्वास्थ्यअधिकारियों को सूचित करने की जरूरत है, जो कि आदर्श रूप में उस व्यक्ति के पार्टनर को पार्टनर सूचना प्रदान करेंगे। चिकित्सक रोगियों को इस बात के लिये प्रोत्साहित कर सकते हैं कि वे अपने पार्टनर को देखभाल के लिये भेजें। CDC अनुशंसा करता है कि वे पुरुष जो दूसरे पुरुषों के साथ यौन संबंध बनाने में सक्रिय हैं उनको वर्ष में कम से कम एक बार परीक्षण कराने चाहिये।
आरंभिक संक्रमण
गैर जटिल सिफलिस के लिये पहली पसंद वाला उपचार पेनिसिलीन जी का अंतःपेशीय इंजेक्शन या एज़ीथ्रोमाइसिल की एकल मौखिक खुराक है। डॉक्सीसाइक्लीन और टेट्रासाइक्लीन वैकल्पिक चुनाव हैं; हलांकि, जन्म विकृतियों के जोखिम के कारण इनको गर्भवती महिलाओं को देने की अनुशंसा नहीं की जाती है। कई सारे एजेन्टों जैसे मैक्रोलाइड, क्लिन्डामाइसिन और रिफैम्पिनके प्रति एंटीबायोटिक प्रतिरोध विकसित हो गया है। सेफ्ट्रियाक्सोन, एक तृतीय पीढ़ी सेफालोस्पोरिन एंटीबायोटिक, पेनिसिलीन आधारित उपचार जितना प्रभावी हो सकता है।
जेरिस्क-हर्क्सहाइमर प्रतिक्रिया
उपचार का संभावित दुष्प्रभाव जेरिस्क-हर्क्सहाइमर प्रतिक्रियाहै। यह अक्सर एक घंटे के भीतर शुरु होती है और 24 घंटों तक बनी रहती है, इसके लक्षणों में बुखार, मांसपेशीय दर्द, सरदर्द और टैचाकार्डिया(हृदय की असमान्य गति) शामिल है। यह टूट रहे सिफलिस बैक्टीरिया द्वारा निकाले गये लिपोप्रोटीन के प्रति प्रतिक्रिया स्वरूप प्रतिरक्षा तंत्र द्वारा निकाले गये साइटोकिन्स द्वारा उत्पन्न होते हैं।
महामारी विज्ञान
[[Image:Syphilis world map - DALY - WHO2004.svg|thumb|[[Age adjustment|आयु- मानकीकृत]] 2004 में सिफलिस के कारण प्रति 100,000 निवासियों की मृत्यु
{{legend|#b3b3b3|no data}} {{legend|#ffff65|<35}} {{legend|#fff200|35-70}} {{legend|#ffdc00|70-105}} {{legend|#ffc600|105-140}} {{legend|#ffb000|140-175}} {{legend|#ff9a00|175-210}}
{{legend|#ff8400|210-245}} {{legend|#ff6e00|245-280}} {{legend|#ff5800|280-315}} {{legend|#ff4200|315-350}} {{legend|#ff2c00|350-500}} {{legend|#cb0000|>500}} ]] ऐसा विश्वास है कि 1999 में सिफलिस से 12 मिलियन लोग संक्रमित हुये थे, जिसका 90% से अधिक हिस्सा विकासशील दुनियासे आया था। इसने 700,000 से 1.6 मिलियन गर्भावस्थाओं को प्रभावित किया था, जिसके परिणाम स्वरूप स्वतः गर्भपात, मृत बच्चे का जन्म और जन्मजात सिफलिस हुआ। उप-सहारा अफ्रीका में सिफलिस 20% प्रसवकालीन मृत्यु का कारण बनता है। आनुपातिक रूप से इसकी दर अंतःशिरा- नशीली दवाओं के उपयोगकर्ताओं में, HIV से संक्रमित लोगों में और पुरुषों के साथ यौन संबंध रखने वाले पुरुषों में अधिक है।  2007 में संयुक्त राज्य अमरीका में महिलाओं की तुलना में पुरुषों में सिफलिस की दर छः गुना तक अधिक थी, जबकि 1997 में यह लगभग बराबर थी। 2010 में अफ्रीकी अमरीकियों में संक्रमण की संख्या पूरे मामलों की आधी थी।
यदि उपचार न किया जाये तो मृत्युदर 8% से 58% तक है जिसमें पुरुषों में मृत्यु दर अधिक है। सिफलिस के लक्षणों की गंभीरता 19 वीं और 20वीं शताब्दी के मध्य घटी है, इसका आंशिक कारण प्रभावी उपचार की उपलब्धता और स्पिरोचाएटे की उग्रता में कमीं का आना है। समय से उपचार होने पर कुछ ही जटिलतायें होती हैं। सिफलिस HIV संचरण को दो से पांच गुना तक बढ़ा देता है और दोनो संक्रमणों की उपस्थिति की आम है (शहरी केंद्रों में संख्या का 30–60%)।
इतिहास
सिफलिस का सटीक मूल, अज्ञात है। दो प्राथमिक परिकल्पनाओं में से एक यह प्रस्तावित करती है कि सिफलिस, अमरीकी महाद्वीप की क्रिस्टोफर कोलम्बस की यात्रा से वापसी के समय चालक दल के पुरुषों के साथ यूरोप आया था और दूसरी परिकल्पना यह है कि ये यूरोप में पहले से मौजूद था, लेकिन पहचाना नहीं गया था। इनको क्रमशः “कोलंबियाई” और “पूर्व-कोलंबियाई” परिकल्पनाओं के नाम से जाना जाता है। कोलंबियाई परिकल्पना के पक्ष में साक्ष्य उपलब्ध हैं। सिफलिस के यूरोप में होने का पहला लिखित रिकॉर्ड, फ्रांसीसी आक्रमण के समय 1494/1495 में मिलता है। चूंकि यह लौटते फ्रांसीसी सैनिकों द्वारा फैला था इसलिये इसे "फ्रेंच डिसीस" के नाम से जाना गया, पारंपरिक रूप से इसे आज भी इसी नाम से जाना जाता है। 1530 में, "सिफलिस" शब्द सबसे पहले एक इतालवी चिकित्सक और कवि गिरोलामो फ्रक्सातोरो द्वारा उपयोग किया गया था जिसे उन्होनें अपनी छः पदों वाली लैटिन कविता का शीर्षक बनाया था जिसमें इटली में रोग के प्रकोपों का वर्णन था। ऐतिहासिक रूप से इसे "ग्रेट पॉक्स" के नाम से भी जाना जाता है।
इसका कारक जीव, ट्रेपोनेमा पैलिडम, सबसे पहले फ्रिट्ज़ शाउडिन और एरिक हॉफमैन द्वारा 1905 में पहचाना गया था। पहला प्रभावी उपचार (सैल्वरसन) 1910 में पॉल एहर्लिच द्वारा विकसित किया गया था जिसके बाद पेनिसिलीन के परीक्षण शुरु हुये थे और इसकी पुष्टि 1943 में हुई। प्रभावी उपचार के आगमन से पहले पारा और एकांत को आम तौर पर उपयोग किया जाता था जिनके कारण रोग की स्थिति और खराब हो जाती थी। बहुत सारी ऐतिहासिक हस्तियां इस रोग से पीड़ित थीं, जिनमें फ्रांज़ स्कूबर्ट, आर्थर शोपेनहावर, एडवा मैने और अडॉल्फ हिटलरशामिल थे, माना जाता है कि इन सब को यह रोग था।
कला और साहित्य
सिफलिस के कला में प्रदर्शन का सबस पहला यूरोपीय कार्य अल्ब्रेक्ट ड्यूरर का सिफिलिटिक मैन है जो कि एक लकड़ी की कलाकृति है जिसके बारे में माना जाता है कि बनायी गयी आकृति एक लैंडक्नेश्ट की है जो उत्तर-यूरोपीय वेतनभोगी सैनिक है। 19 वीं शताब्दी की मिथकीय शब्द फेमे फेटेलया "विष महिला" (विष कन्या) के बारे में माना जाता है कि इसकी उत्पत्ति आंशिक रूप से सिफलिस के संहार से हुई है जिसका प्राचीन साहित्यिक उदाहरण जॉन कीट्स' की ला बेल दाम ज़ो मेस्की है।
कलाकार जो वैन देस तैख्त ने 1580 के आसापास एक दृष्य पेंट किया किया था जिसमें एक धनी आदमी को सिफलिस के लिये उष्णकटिबंधीय लकड़ी गुआएकम से उपचार प्राप्त करते दिखाया गया इसका कलाकृति का शीर्षक "सिफलिस के उपचार के लिये गुआयाको की तैयारी और उपयोग" है। कलाकार ने इस चित्र को कलाकृतियों की एक श्रृंखला में शामिल किया, जिसके द्वारा उसने नयी दुनिया का कीर्तिगान किया है जो संकेत करता है कि उस समय यूरोपीय रईसों के लिये सिफलिस का उपचार कितना महत्वपूर्ण था, चाहे वह कितना भी अप्रभावी रहा हो। भव्य रूप से रंगों से भरे और विस्तृत दृष्य में चार नौकर घोल तैयार कर रहे हैं जबकि चिकित्सक अपने पीछे कुछ छिपाये हुए इसे देख रहा है, जबकि बदकिस्मत रोगी इसे पी रहा है।
टस्केगी और ग्वाटेमाला अध्ययन
टस्केगी सिफलिस अध्ययन 20 वीं शताब्दी के संयुक्त राज्य अमरीका के संदेहास्पद चिकित्सीय नैतिकता के सबसे बदनाम मामलों में से एक था। अध्ययन टस्केगी, अल्बामा में हुआ था और जिसे यू.एस. सार्वजनिक स्वास्थ्य सेवा (PHS) द्वारा टस्केगी संस्थान के सहयोग से किया गया था। यह अध्ययन 1932 में शुरु हुआ था, जब सिफलिस एक विस्तृत समस्या थी और इसका कोई सुरक्षित व प्रभावी उपचार नहीं था। अध्ययन का निर्माण उपचार नहीं किये गये सिफलिस के बढ़ने की गणना के लिये किया गया था। 1947 तक पेनिसिलीन को सिफलिस के लिये प्रभावी उपचार की मान्यता मिल चुकी थी और इसको रोग के उपचार के लिये विस्तृत रूप से उपयोग किया जा रहा था। अध्ययन निदेशक ने हलांकि अध्ययन जारी रखा और भाग लेने वालों को पेनिसिलीन का उपचार नहीं दिया। इस पर बहस होती है और कुछ लोगों ने पाया कि पेनिसिलीन कई विषयों (भाग लेने वाले) को दी गयी थी। यह अध्ययन 1972 तक चलता रहा।
सिफलिस से जुड़े प्रयोग 1946 से 1948 तक ग्वाटेमाला में भी किये गये। वे संयुक्त राज्य अमरीका द्वारा प्रायोजित मानव प्रयोग थे, जिनको जुआन ओसे अरिवाला की सरकार के दौरान कुछ ग्वाटेमाला स्वास्थ्य मंत्रालयों और अधिकारियों के सहयोग से चलाया गया। डॉक्टरों ने सिपाहियों, बंदियों और मानसिक रोगियों को सिफलिस तथा अन्य यौन संचारित रोगों से बिना सूचित सहमति लिये, संक्रमित किया और फिर उनका उपचार एंटीबायोटिक द्वारा किया गया। अक्टूबर 2010 में यू.एस. ने इन प्रयोगों को करने के लिये ग्वाटेमाला से माफी मांगी।
मिचोली, भिकियासैण तहसील
मिचोली, भिकियासैण तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
मुंबई में मीडिया
मुंबई में बहुत से समाचार-पत्र, प्रकाशन गृह, दूरदर्शन और रेडियो स्टेशन हैं। मराठी पत्रों में नवकाल, महाराष्ट्र टाइम्स, लोकसत्ता, लोकमत, सकाल आदि प्रमुख हैं। मुंबई में प्रमुख अंग्रेज़ी अखबारों में टाइम्स ऑफ इंडिया, मिड डे, हिण्दुस्तान टाइम्स, डेली न्यूज़ अनालिसिस एवं इंडियन एक्स्प्रेस आते हैं। तथा अन्य भारतीय भाषाओं में भी समाचार पत्र प्रकाशित होते हैं। मुंबई में ही एशिया का सबसे पुराना समाचार-पत्र बॉम्बे समाचार भी निकलता है। यह गुजराती में १८२२ से प्रकाशित हो रहा है। बॉम्बे दर्पण प्रथम मराठी समाचार-पत्र था, जिसे बालशास्त्री जाम्भेकर ने १८३२ में आरंभ किया था।
यहां बहुत से भारतीय एवं अंतर्राष्ट्रीय टीवी चैनल्स उपलब्ध हैं। यह महानगर बहुत से अन्तर्राष्ट्रीय मीडिया निगमों और मुद्रकों एवं प्रकाशकों का केन्द्र भी है। राष्ट्रीय टेलीवीज़र प्रसारक दूरदर्शन, दो टेरेस्ट्रियल चैनल प्रसारित करता है, और तीन मुख्य केबल नेटवर्क अन्य सभी चैनल उपलब्ध कराते हैं। केबल चैनलों की विस्तृत सूची में ईएसपीएन, स्टार स्पोर्ट्स, ज़ी मराठी, ईटीवी मराटःई, डीडी सह्याद्री, मी मराठी, ज़ी टाकीज़, ज़ी टीवी, स्टार प्लस, सोनी टीवी और नये चैनल जैसे स्टार मांझा आइ कई मराठी व अन्य भाषाओं के चैनल शामिल हैं। मुंबई के लिए पूर्ण समर्पित चैनलों में सहारा समय मुंबई आदि चैनल हैं। इनके अलावा डी.टी.एच प्रणाली अपनी ऊंची लागत के कारण अभी अधिक परिमाण नहीं बना पायी है। प्रमुख डीटीएच सेवा प्रदाताओं में डिश टीवी, बिग टीवी, टाटा स्काई और सन टीवी हैं। मुंबई में बारह रेडियो चैनल हैं, जिनमें से नौ एफ़ एम एवं तीन ऑल इंडिया रेडियो के स्टेशन हैं जो ए एम प्रसारण करते हैं। मुंबई में कमर्शियल रेडियो प्रसारण प्रदाता भी उपलब्ध हैं, जिनमें वर्ल्ड स्पेस, सायरस तथा एक्स एम प्रमुख हैं।
बॉलीवुड, हिन्दी चलचित्र उद्योग भी मुंबई में ही स्थित है। इस उद्योग में प्रतिवर्शः १५०-२०० फिल्में बनती हैं। बॉलीवुड का नाम अमरीकी चलचित्र उद्योग के शहर हॉलीवुड के आगे बंबई का ब लगा कर निकला हुआ है। २१वीं शताब्दी ने बॉलीवुड की सागरपार प्रसिद्धि के नये आयाम देखे हैं। इस कारण फिल्म निर्माण की गुणवत्ता, सिनेमैटोग्राफ़ी आदि में नयी ऊंचाइयां दिखायी दी हैं। गोरेगांव और फिल सिटी स्थित स्टूडियो में ही अधिकांश फिल्मों की शूटिंग होतीं हैं। मराठी चलचित्र उद्योग भी मुंबई में ही स्थित है।
आनंद जैन
आनंद जैन (जन्म 1957) एक भारतीय व्यापारिक कार्यकारी हैं। वे जय कॉर्प लिमिटेड, नवी मुम्बई एसईजेड प्राइवेट लिमिटेड, मुम्बई एसईजेड लिमिटेड, रिलायंस हरियाणा सेज लिमिटेड और अर्बन इन्फ्रास्ट्रक्चर वेंचर कैपिटल प्राइवेट लिमिटेड (UIVCPL) के अध्यक्ष हैं। उनके पास विभिन्न व्यवसायों में 25 वर्ष का अनुभव है और रिअल इस्टेट, वित्त और पूंजी-बाज़ार में उन्हें विशेषज्ञता हासिल है।
आनंद जैन 2007 में फ़ोर्ब्स की भारत के 40 सर्वाधिक अमीर की सूची में #19 पर थे। उन्हें मुकेश अंबानी का एक निकट सहयोगी माना जाता है।
शिक्षा
आनंद जैन मुंबई में हिल ग्रैन्ज हाई स्कूल के छात्र थे जहां मुकेश अंबानी उनके सहपाठी थे। उन्होंने मुंबई में एच.आर.कॉलेज से वाणिज्य में स्नातक की डिग्री के साथ स्नातक किया। उन्होंने लंदन बिज़नेस स्कूल से प्रबंधन में भी एक कोर्स किया है।
व्यावसायिक कैरिअर
2005 में द इकोनोमिक टाइम्स में प्रकाशित लेख के अनुसार आनंद जैन पर नज़र रिलायंस में सबसे पहले 1980 के दशक के मध्य में गई जब उन्होंने मुंबई शेयर बाज़ार के सरगना मनु मानेक की अगुवाई वाले मंदड़िया मूल्य-संघ को सफलतापूर्वक कुचल दिया। बाद में, वह रिलायंस समूह के दैनंदिन कार्यों को संचालित करने वाले महत्वपूर्ण व्यक्ति के रूप में उभरे, विशेष रूप से इसके दूरसंचार उद्यम रिलायंस इन्फोकॉम के. जनवरी 2005 में, अनिल अंबानी (मुकेश अंबानी के भाई) ने आनंद जैन के साथ अपने मतभेदों का हवाला देते हुए आईपीसीएल (IPCL) के उपाध्यक्ष और निदेशक के रूप में इस्तीफा दे दिया।     जून 2005 में, अंबानी बंधुओं के बीच निपटान की घोषणा के बाद मीडिया ने खबर दी कि जैन, आईपीसीएल के बोर्ड से निकल जायेंगे. हालांकि, जुलाई 2005 में यह बताया गया कि वे आईपीसीएल के बोर्ड पर बने हुए हैं।
आनंद जैन ने मुंबई पोर्ट ट्रस्ट के न्यासियों के बोर्ड में दो बार दो वर्षीय सेवा दी है और अप्रैल 1994 से मार्च 1995 तक जवाहर लाल नेहरू पोर्ट पर भी. वे रेवास पोर्ट लिमिटेड के निदेशक भी हैं, जो ग्रीनफील्ड है, मुंबई के पास एक विशाल पैमाने की बंदरगाह विकास परियोजना. यह बंदरगाह अंपने पड़ोस में विकसित हो रहे जुड़वां मेगा एसईजेड (SEZ), NMSEZ और MSEZ के लिए प्राथमिक प्रवेश द्वार के रूप में काम करेगा। अपने संचालन के शुरूआती 5 वर्षों में यह बंदरगाह 50 मीलियन टन से भी अधिक के माल को संभालेगा.
उन्होंने भारत के सबसे बड़े रियल एस्टेट प्राइवेट इक्विटी फंड को प्रोमोट किया है और खुदरा और संस्थागत निवेशकों से 3286 करोड़ रुपए से अधिक उगाया है। वे अर्बन इन्फ्रास्ट्रक्चर रियल एस्टेट फंड के सलाहकार हैं, जिसने अंतरराष्ट्रीय निवेशकों से US$500 मीलियन इकट्ठा किया है और US$60 मीलियन की स्थानीय भागीदारी के साथ, निधि का कुल आकार है US$560 मिलियन.
आनंद जैन अर्बन इन्फ्रास्ट्रक्चर वेंचर कैपिटल लिमिटेड के अध्यक्ष भी हैं जो अर्बन इन्फ्रास्ट्रक्चर वेंचर कैपिटल फंड का प्रबंधन करता है। वे निम्नलिखित उपक्रमों के निदेशक है:
वर्तमान में रिलायंस समूह के साथ एक वरिष्ठ कार्यकारी, आनंद जैन पेशेवरों की एक टीम का नेतृत्व कर रहे हैं ताकि प्रथम ग्रीनफील्ड विशेष आर्थिक ज़ोन (एसईजेड) का निर्माण मुंबई में हकीकत बन सके। वे भारत में विशाल सेज के प्रमोटर रहे हैं ताकि विश्व स्तर का प्रतिस्पर्धी व्यापार वातावरण तैयार हो।
आनंद जैन, यंग प्रेसिडेंट्स और्गनाइज़ेशन के एक सक्रिय सदस्य हैं, यह एक अंतरराष्ट्रीय गैर लाभ संगठन है जो विश्व भर के कंपनी अध्यक्षों से बना है। वे मुंबई में मंगोलिया के मानद कौंसल थे और सर हरकिसनदास नरोत्तमदास अस्पताल और अनुसंधान केंद्र के प्रबंध परिषद के एक सदस्य हैं। उन्हें महाराष्ट्र सरकार द्वारा "मुंबई को एक विश्व स्तरीय शहर में परिवर्तित करने के लिए अधिकार प्राप्त समिति" का एक सदस्य नियुक्त किया गया है। वे "सिटीजंस एक्शन ग्रुप" के सदस्य भी हैं जिसका ध्येय है मुंबई को अंतरराष्ट्रीय मानचित्र पर लाना.
वे अधिकांश व्यापारिक प्रकाशनों पर नियमित रूप से नज़र आते हैं। नवीनतम लेख को बिजनेस वर्ल्ड पर पढ़ा जा सकता.
उन्हें डीएनए के 50 सबसे प्रभावशाली लोगों में चुना गया है जिन्होंने मुंबई को प्रभावित किया है।
आनंद जैन से मिलिए.
व्यक्तिगत जीवन
आनंद जैन मुंबई में रहते हैं और उनका विवाह श्रीमती सुषमा जैन से हुआ है जो एक गृहिणी हैं। उनकी दो संतानें हैं नेहा और हर्ष और दोनों ने पेन्सिलवेनिया विश्वविद्यालय (व्हार्टन स्कूल ऑफ़ बिजनेस) से शिक्षा प्राप्त की है। नेहा का विवाह अनुराग बगारिया से हुआ है और वे वर्तमान में बंगलौर में रहती हैं। हर्ष की सगाई मुंबई की किसी रचना से हुई है।
शिया-सुन्नी विवाद
शिया-सुन्नी लड़ाई इस्लाम के सबसे पुरानी और घातक लड़ाइयों में से एक है। इसकी शुरुआत इस्लामी पैग़म्बर मुहम्मद के दुनिया से जाने के बाद, सन ६३२ में, इस्लाम के उत्तराधिकारी पद को लेकर हुई। कुछ लोगों का कहना था कि मुहम्मद صلى الله عليه وآله وسلم साहब ने अपने चचेरे भाई और दामाद अली को इस्लाम का वारिस बनाया है (शिया) जबकि अन्य लोगों ने माना कि मुहम्मद साहब ने सिर्फ़ हज़रत अली का ध्यान रखने को कहा है और असली वारिस अबू बकर को होना चाहिए (सुन्नी)। जो लोग अली के उत्तराधिकार के समर्थक थे उन्हें शिया कहा गया जबकि अबू बकर के नेता बनाने के समर्थकों को सुन्नी कहा गया। ध्यान दें कि वास्तव में अबु बकर को ख़लीफ़ा बनाया गय़ा और इसके दो ख़लीफ़ाओं के बाद ही अली को ख़लीफ़ा बनाया गया।  इससे दोनों पक्षों में लड़ाई जारी रही।  दूसरे, तीसरे और चौथे ख़लीफ़ाओं की हत्या कर दी गई थी - इन खलीफ़ाओं के नाम हैं  उमर, उस्मान और अली। शिया, अली से अपने नेताओं की गिनती करते हैं  और अपने नेता को खलीफ़ा के बदले इमाम  कहते हैं।
मुहम्मद के नेतृत्व में पूरा अरबी प्रायद्वीप एक मत और साम्राज्य के अधीन पहली बार आया था। हज़रत अली (जो मुहम्मद साहब के चचेरे भाई और दामाद दोनों थे) ही हजरत मुहम्मद साहब के असली उत्तराधिकारी थे और उन्हें ही पहला ख़लीफ़ा बनना चाहिए था ,ऐसा विश्वास रखने वाले  शिया हैं ,यद्यपि ऐसा हुआ नहीं और उनको तीन और लोगों के बाद ख़लीफ़ा, यानि प्रधान नेता, बनाया गया। अली और उनके बाद उनके वंशजों को इस्लाम का प्रमुख बनना चाहिए था, ऐसा विशवास रखने वाले शिया हैं। सुन्नी मुसलमान मानते हैं कि हज़रत अली सहित पहले चार खलीफ़ा (अबु बक़र, उमर, उस्मान तथा हज़रत अली) सतपथी (राशिदुन) थे जबकि शिया मुसलमानों का मानना है कि पहले तीन खलीफ़ा इस्लाम के गैर-वाजिब यानी अवैध प्रधान थे और वे हज़रत अली से ही इमामों की गिनती आरंभ करते हैं और इस गिनती में ख़लीफ़ा शब्द का प्रयोग नहीं करते। सुन्नी अली को (चौथा) ख़लीफ़ा मानते है। हाँलांकि अली या उनके परिवार मे से किसी ने पहले तीन खलीफा का कभी विरोध नही किया और पहले तीन खलीफा के मृत्यु के पश्चात जब अली मुसलमानो के खलीफा बने तब भी उन्होंने ये दावा नही किया कि उन्हे पहला खलीफा होना चाहिए था, ये सिर्फ उत्तराधिकार का मामला था और हजरत अली भी कई वर्षों के बाद ख़लीफ़ा बने पर इससे मुस्लिम समुदाय में विभेद आ गया जो सदियों तक चला।
आज दुनिया में, सुन्नी बहुमत में हैं पर शिया विश्वास ईरान, इराक़ समेत कई देशों में प्रधान है।
फ्लैश गॉर्डन
फ्लैश गाॅर्डन (अंग्रेजी; Flash Gordon) एक काल्पनिक नायक है जिसकी अंतरिक्ष के रोमांचक यात्राओं की कहानियों को काॅमिक्स स्ट्रिप द्वारा प्रकाशित करते है और जिसकी चित्रण मूल रचनाकार एलेक्स रेमण्ड ने की है। पहला प्रकाशन जनवरी ७, १९३४ में हुआ, यह स्ट्रिप की प्रेरणा तथा रचना उनके प्रतिस्पर्धी पूर्वस्थापित बक राॅजर्स एडवेंचर स्ट्रिप से मिलने की बात कही जाती है। फ्लैश गाॅर्डन की काॅमिक्स स्ट्रिप को कई विविध मिडिया स्रोतों, जैसे मोशन पिक्चर्स, टेलीविजन और एनिमेटेड धारावाहिकों आदि द्वारा अनुवादित किया गया। इसी नवीनतम संस्करणों में, एक फ्लैश गाॅर्डन टीवी श्रंखला, संयुक्त राष्ट्र के साइफाइ चैनल पर वर्ष २००७-२००८ में प्रसारित किया गया।
सृजन
द बक राॅजर्स की काॅमिक्स स्ट्रिप तब व्यावसायिक तौर पर काफी कामयाब हुआ करती थी, जिसने उपन्यासीकरण एवं बच्चों के लिए एक्शन फीगर जारी कर अपना विस्तार किया। किंग फीचर्स सिंडीकेट को ऐसे ही किसी विज्ञान-फंतासी आधारित काॅमिक्स स्ट्रिप द्वारा उनसे प्रतिस्पर्धा करने का निश्चय लिया। किंग फीचर्स ने पहले तो एड्गर राइस ब्युराॅफ्स द्वारा जाॅन कार्टर ऑफ मार्स की कहानी का अधिकार खरीदने की कोशिश करती है; हालाँकि, सिंडीकेट तब ब्युराॅफ्स के प्रस्तावों को मानने में अक्षम रहती है। किंग फीचर्स तब एलेक्स रेमण्ड से सहयोग लेते हुए, जोकि उनके ही आर्टिस्ट विभाग में से एक थे, उनको कहानी रचने को कहते हैं। बतौर रेमण्ड की पहले नमूने को उनमें एक्शन-रोमांच जैसे सीक्वेंस की कमी के चलते खारिज कर दिया गय था। रेमण्ड दुबारा कहानी पर कार्य करते है और वापिस सिंडीकेट को सैम्पल भिजवाते है, जहाँ उन्हें स्वीकार लिया जाता है।
तब रेमण्ड अपने छद्म लेखक डाॅन मूर (१९०४-१९८६) जैसे अनुभवी संपादक एवं लेखक, के पार्टनर हुआ करते थे। रेमण्ड की पहली फ्लैश गाॅर्डन की कहानी जनवरी १९३४ में, जंगल जिम के साथ-साथ प्रकाशित हुई थी। अखबार पाठकों ने "द फ्लैश गाॅर्डन" की स्ट्रिप को लेकर काफी सकारात्मक प्रतिक्रिया दी, और इस प्रकार यह १९३० की सबसे लोकप्रिय अमेरिकी काॅमिक्स स्ट्रिप साबित हुई।  इसके बाद बक राॅजर्स की तरह ही, फ्लैश गाॅर्डन की सफलता के नतीजे बाद उन्हें लाइसेंस प्राप्त हुआ जिससे उन्होंने कई प्रोड्क्ट बेचे जिनमें, पाॅप-अप पुस्तकें, रंगीन किताबें, और खिलौना अंतरिक्ष जहाज और लेजर गन आदि शामिल हैं।
काॅमिक्स स्ट्रिप के किरदार तथा उसकी मूल कहानी
काॅमिक्स कतरनों की कहानी फ्लैश गाॅर्डन की रोमांचक यात्राओं को बयान करती है, एक खूबसूरत पोलो खिलाड़ी, और येल विश्वविद्यालय से उत्तीर्ण स्नातकोत्तर, और उसके साथी डेल एर्डेन तथा डाॅ. हैंस ज़ार्कोव। कहानी का आरंभ पृथ्वीवासियों को मिली उस धमकी से होता है जो मोंगो ग्रह के टकराव पर हुई थी। डाॅ. ज़ार्कोव एक राॅकेट यान का आविष्कार करते है और इस विनाश को रोकने के लिए अंतरिक्ष रवाना होते हैं। हाफ मैड, अपने ग्रह की ओर सफर पर निकले फ्लैश और डेल को अगुवा करता है। वे मोंगो ग्रह पर लैंडिंग करते हैं, और इस टकराव को नाकाम करते है, इस तरह उनका निर्दयी मिंग, मोंगो के दुष्ट शासक के साथ जोरदार संघर्ष होता है।
फिर अगले कई वर्षों तक, यह तीनों साथी मोंगो पर रहते हुए कई रोमांचक यात्रा पर निकलते हैं, इस सफर पर वे कई पड़ावो से भी गुजरते हैं जैसे: प्रिंस बारिन द्वारा शासित, वनराज्य अरबोरिया में; रानी फ्रिया द्वारा शासित, बर्फिले राज्य फ्राइजिया में; रानी डिजायरा द्वारा शासित, जंगलराज्य ट्राॅपिका में; राजा काला द्वारा शासित, शार्कमानवों के गहन समुद्रराज्य में; प्रिंस वुल्तान द्वारा शासित हाॅकमेन (चीलमानवों) के उड़न नगर पर। उनके इस एडवेंचर पर कई बार सिंहमानव प्रिंस थुन भी जुड़े रहे थे। चुंकि, मिंग का तख्तापलट हो चुका है, तो मोंगो का शासन प्रिंस बारिन के परिषद के नेता इसकी बागडोर संभालते हैं।
फ्लैश और उसके दोस्त वापिस पृथ्वी पर आते हैं एवं फिर कुछ और रोमांच पर मोंगो लौटने के उसके पूर्व ही ट्राॅपिका के जंगलराज्य में उनका यान दुर्घटनाग्रस्त होता है, जहाँ बारिन तथा अन्य लोगों से मिलकर दुबारा एकजुट होते हैं। फ्लैश और दोस्त दूसरी दुनिया की सैर पर निकलते हैं और मोंगो में वापिसी भी करते हैं, जहाँ प्रिंस बैरिन, मिंग की बेटी राजकुमारी ऑरा के साथ विवाह करता है, जिसके बाद वह एक शांतिपूर्ण शासन कायम करता है (सिवाय मिंग और उसके बाकी वंशजो को छोड़कर जो निरंतर विद्रोह करने करते है)। फिर १९५० के दशक में, फ्लैश एक अंतरिक्षयात्री बनते है जो मोंगो के अतिरिक्त अन्य ग्रहों की सैर पर रवाना होते हैं। वहीं स्काॅर्पी के युद्ध की एक लंबी कहानी मुताबिक फ्लैश दूसरे तारामंडल की ओर चल पड़ता, जहाँ वह अपने यान को प्रकाश की गति से चलाता है।
मिंग तथा उसके साथियों के खिलाफ लड़ने अलावा, फ्लैश व उनके मित्रों का अन्य कई खलनायकों जैसे दुष्ट रानी, अज़ुरा; फ्राइजिया के दानव दल के मुखिया, ब्रुक्का; धरती पर फासिस्टवाद फैलाने वाले रेड स्वाॅर्ड संगठन; और ट्राॅपिका पर कब्जा करनेवाले जुल्मी, ब्रेज़ाॅर से भी सामना होता है।
आखिर में रेमण्ड के कार्यकाल पूरा होने बाद, उनके बाद के लेखक फ्लैश से मुठभेड़ कराने के लिए नए शत्रुओं को रचते हैं। लेखक ऑस्टिन ब्रिग, मिंग के निर्मम पुत्र, क्रुर कैंग को रचते हैं। प्रिंस पोलोन, जिनके पास किसी भी जीवित प्राणी को सुक्षम एवं विशाल रूप देने की शक्ति है, बेहद बदमिजाज रानी रुबिया, और पायराॅन द काॅमेट मास्टर जैसे विद्रोही जिनका परिचय मैक राब्वाॅय ने अपने कार्यकाल में करवाया। फिर स्कोर्पी, एक बेघर परग्रही प्रजाति जो आकाशगंगा पर विजयी पाने की इच्छा रखता है, जहाँ इन सभी खलनायकों का सामना मैक राब्वाॅय तथा डेन बैरी की कहानियों में बार-बार होता है। वहीं स्कोर्पी के एकमात्र स्पेस-फाइटर बैराॅन डैक-टुला १९७० के दशक में फ्लैश की कहानियों का एक सामयिक पात्र बनता है।
काॅमिक्स स्ट्रिप के अंतर्राष्ट्रीय संस्करण
किंग फीचर्स ने दुनियाभर के अखबारों में फ्लैश गाॅर्डन की स्ट्रिप को बेचा, और १९३० के दशक के अंत तक, इस स्ट्रिप का करीब १३० अखबारों में प्रकाशन हुआ, आठ विदेशी में अनुवारन हुआ, और तकरीबन ५० करोड़ लोगों द्वारा पढ़ा गया। सन् १९३० और १९४० के दशकों में, ब्रिटेन के विभिन्न अखबारों में फ्लैश गाॅर्डन की स्ट्रिपें छापी गई, जिनमें स्काॅटिश संडे मेल भी शामिल हैं। फ्रांस में, उसके रोमांचक कारनामों को राॅबिनसन पत्रिका में, "गाई आई'एक्लेयर" (Guy l'Éclair) के नाम से प्रकाशित किया गया। वहीं डेल एर्डेन को इस फ्रांसीसी अनुवाद में कैमिली नाम दिया गया। ऑस्ट्रेलिया में, इसके पात्रों एवं स्ट्रिप के शीर्षक को स्पीड गाॅर्डन के नाम बदला क्योंकि "फ्लैश" शब्द से तनिक भी जुड़ाव महसूस नहीं किया गया। उस वक्त तक, "फ्लैश" शब्द काफी "बनावटी" लगता था, जैसे किसी बेहद बेईमान शख्सियत का यह नाम हो। हालाँकि, १९३० को हुई इस घटना ने वितरण पर काफी असर भी डाला। नाज़ियों ने जर्मनी के कई अखबारों में फ़िल्म गाॅर्डन की स्ट्रिपों को निषिद्ध करा दिया, वहीं इटली के दो अखबारों पर भी प्रतिबंधित लगाई गई। सन् १९३८ में, स्पेनिश पत्रिका एवेनट्युरेरो, ही एकमात्र देश में फ्लैश गाॅर्डन की स्ट्रिपें छाप रही थी, लेकिन स्पेन में हुए गृहयुद्ध दौरान यह प्रकाशन बंद कर दिया गया। द्वितीय विश्वयुद्ध के प्रकोप के नतीजे में फ्लैश गाॅर्डन की कतरनों को कई देशों में बंद कर दी गई। बेल्जियम में, एड्गर पियरे जैकब्स नामक आर्टिस्ट से लोग फ्लैश गाॅर्डन की कहानी संतोषजनक निष्कर्ष निकलवाना चाहते थे, जिसे वह पूरा करते भी हैं। अंततः युद्ध समाप्त होने बाद, प्रकाशक स्ट्रिप के पुनरुत्थान की अंतरराष्ट्रीय लोकप्रियता का लुत्फ उठाते हैं। फ्लैश गाॅर्डन की काॅमिक्स स्ट्रिप को इटली, स्पेन तथा पश्चिमी जर्मनी में दुबारा प्रकाशित किया गया, और सिंडीकेट ने पुर्तगाल तथा आयरिश गणराज्य जैसे नए बाजारों में भी अपनी पैठ बनाई। वहीं १९५० के उपरांत, स्पेन, इटली तथा डेनमार्क ने अखबारों में छपी फ्लैश गाॅर्डन की कतरनों को काॅमिक्स पुस्तकों और उपन्यास के कवर को रिप्रिंट करवाया गया। मैक्सिको और दूसरे लैटिन अमेरिकी देशों में, इन स्ट्रिपों का शीर्षक रोल्डैन एल टिमिरैरियो (स्पेनिश; Roldán el Temerario) (शब्दार्थ: निर्भय रोल्डैन) रखा गया और तुर्की में इन स्ट्रिप को "बे टेकिन" (तुर्की; Bay Tekin) (शब्दार्थ: मिस्टर कैनी) कहा जाता है।
स्ट्रिप की ग्रंथसूची
इन्हें भी देखें: फ्लैश गाॅर्डन की काॅमिक्स स्ट्रिप की सूची (अनौपचारिक)
आलोचनात्मक प्रतिक्रिया एवं प्रभाव
फ्लैश गाॅर्डन को अब तक का सबसे बेहतरीन चित्रण और अमेरिकी एडवेंचर में से एक माना गया है। वहीं विज्ञान-फंतासी कला के इतिहासकार जेन फ्रैंक यह जोर देकर कहती है चूँकि उन्होंने भी फ्लैश गाॅर्डन पर काम किया था, "रेमण्ड ही वह एकमात्र आर्टिस्ट है जिन्होंने विज्ञान-आधारित कला में खूब प्रसिद्धि पाई, हालाँकि उन्होंने कभी किसी और साइंस फिक्शन वाली पत्रिका या किताब में अपना योगदान नहीं दिया।" इधर विज्ञान फंतासी के इतिहासकार जाॅन क्ल्युट के वर्णन में "फ्लैश गाॅर्डन के काॅमिक्स संस्करण में वह काफी सुंदर, कल्पनाशील और बेहद ऊँची उड़ान वाले का उदाहरण देते।" और इसे अबतक की सबसे महत्वपूर्ण अमेरिकी विज्ञान-फंतासी काॅमिक्सों की सूची में से एक बताते। फ्लैश गाॅर्डन ने लगभग उन पहले दौर के सुपरहीरो काॅमिक्स पात्रों पर काफी प्रभाव छोड़ा था। जेरी सीगल एवं जाॅय शस्टर द्वारा आधारित सुपरमैन की कसी हुई वर्दी और पोशाक पर लबादे की युक्ति फ्लैश गाॅर्डन द्वारा ही मिली थी। बाॅब कैन के बनाए बैटमैन की डिटेक्टिव काॅमिक्स नम्बर-२७ (बैटमैन की प्रथम काॅमिक्स) के कवर की ड्राइंग भी, १९३७ में एलेक्स रेमण्ड के बनाए फ्लैश गाॅर्डन की ड्राइंग पर ही आधारित थे। डेनिस नेविले ने भी बतौर नमूना काॅमिक्स हीरो हाॅकमैन के हाॅकमेनों की काॅस्टयुम भी रेमण्ड के फ्लैश गाॅर्डन की काॅमिक्स स्ट्रिप से प्रेरित बताइ जाती है।
फ़िल्में
फ्लैश गाॅर्डन की फ़िल्म एवं टीवी धारावाहिक ज्यादातर मोंगो ग्रह के रोमांचक कारनामों पर ही आधारित होकर बनाई गई थी।
फ़िल्म धारावाहिक
मुख्य आलेख: फ्लैश गाॅर्डन (धारावाहिक), फ्लैश गाॅर्डन ट्रिप टु मार्स, और फ्लैश गाॅर्डन काॅन्क़युएर्स द युनिवर्स
फ्लैश गाॅर्डन आधारित बस्टर क्रैबे द्वारा अभिनीत वह तीन सिरियल फ़िल्में: फ्लैश गाॅर्डन (१९३६), फ्लैश गाॅर्डन ट्रिप टु मार्स (१९३८), और फ्लैश गाॅर्डन काॅन्क़युएर्स द युनिवर्स (१९४०) आदि। सन् १९३६ को फ्लैश गाॅर्डन धारावाहिक में कई संक्षिप्त कहानियों को लेकर एक फीचर-फ़िल्म बनाकर जो निम्न शीर्षक रखे गए जैसे फ्लैश गाॅर्डन और राॅकेट शिप या स्पेस सोल्जर्स या फिर फ्लैश गाॅर्डन: स्पेसशिप टु द अननाॅन; वर्ष १९३८ में इस धारावाहिक पर फ्लैश गाॅर्डन: द डेडली रे फ्राॅम मार्स के शीर्षस्थ पर फीचर-फ़िल्म बनी और फिर १९४० के सिरियल पर बनी फीचर-फ़िल्म का शीर्षक का नाम द पर्पल डेथ फ्राॅम आउटर स्पेस रखा गया।
फ्लैश गाॅर्डन बैटल इन स्पेस
वर्ष १९६७ में, एक कम बजट की काॅमिक्स आधारित तुर्की फ़िल्म बनाई गई जिसका नाम, "फ्लैश गाॅर्डन बैटेल इन स्पेस" (फ्लैश गाॅर्डन: अंतरिक्ष में युद्ध) (बैतेकिन - फेज़ादा कार्पिसैन्लार तुर्की; Baytekin – Fezada Çarpisanlar Turkish)। जिसके शीर्षक पात्र की भूमिका हसन डेमिर्टैग ने निभाया थी।[2][27]
फ्लैश गाॅर्डन १९८० की फ़िल्में
सन् १९७० में, विभिन्न निर्देशकों एक निम्न बात गौर किया गया कि सभी इस कहानी पर फ़िल्म बनाने की कोशिश कर रहे थे। फेडरिको फेलिनी ने इसी वरणाधिकार के लिए डिनो डी लाॅरेनटिस से फ्लैश गाॅर्डन के राइट्स खरीद तो लिए, लेकिन कभी फ़िल्म बना नहीं पाएँ। जाॅर्ज लुकास ने भी १९७० आसपास फ्लैश गाॅर्डन पर फ़िल्म निर्माण करने का प्रयास किया था। हालाँकि, लुकास तब डी लाॅरेनटिस से वह अधिकार अधिग्रहण करने में अक्षम रहे, तो उसके बजाय उन्होंने स्टार वाॅर्स रचने का निश्चय कर लिया। डी लाॅरेनटिस ने तब फ्लैश गाॅर्डन फ़िल्म बनाने के लिए निकोलस राॅएग को नियुक्त किया। यद्यपि, डी लाॅरेनटिस भी राॅएग के आइडिए से नाखुश थे, और तब राॅएग ने यह अभियोजना भी छोड़ दिया।[29] डी लाॅरेनटिस ने काफी विमर्श कर सेर्गियो लियोन से फ्लैश गाॅर्डन फ़िल्म को संचालित करने के लिए नियुक्त किया; पर यहां भी लियोन ने नामंजूर करते हुए अपना विश्वास मत किया कि फ़िल्म की पटकथा मूल रेमण्ड की काॅमिक्स स्ट्रिप की तरह विश्वसनीय नहीं है। [30][31] अंततः, डी लाॅरेनटिस ने माइक हाॅज्स से फ्लैश गाॅर्डन फ़िल्म को निर्देशित करने के लिए अनुबंधित किया।[29]
ए क्रिसमस स्टोरी
१९८३ की इस फ़िल्म "ए क्रिसमस स्टोरी" एक मिटाए गए दृश्य में रैल्फी और उसकी रेड राइडर बीबी बंदूक, फ्लैश (पाउल हब्बर्ड द्वारा अभिनीत) को मिंग (काॅलिन फाॅक्स द्वारा अभिनीत) द्वारा बचा लेता है।[37]
फ्लैश गाॅर्डन 3डी
२०१० में, यह घोषणा हुई कि ब्रेक इस़्नेर ने फ्लैश गाॅर्डन की 3डी फाॅर्मेट में फ़िल्म निर्देशित करने की मंजूरी दे दी है। "फ़िल्म की कहानी अपनी जगह पर है तथा पटकथा का फिलहाल अब जारी है।" अप्रैल २२, २०१४ को, द हाॅलीवुड रिपोर्टर ने यह खबर दी की 20थ सेंचुरी फाॅक्स, जे.डी. पेयन के साथ "फ्लैश गाॅर्डन" की रिबूट के विकास पर कार्यरत है और पैट्रिक मैक'काय फ़िल्म की पटकथा लिख रहे हैं। वहीं अप्रैल १५, २०१५, द हाॅलीवुड रिपोटर ने रिपोर्ट दी है कि मैथ्यू वाॅग्हेन फ़िल्म निर्देशन की बात कर रहे है जनवरी १५, २०१६ में, मार्क प्राॅटोसेविच को पटकथा के पुनर्लेखन के लिए नियुक्त किया गया।
फ्लैश गाॅर्डन क्लासिक
अप्रैल २०१३ में, राॅब प्रैट, लोकप्रिय फैन फ़िल्म सुपरमैन क्लासिक के निर्देशक, ने "फ्लैश गाॅर्डन क्लासिक" फ़िल्म बनाने की योजना का ऐलान किया। इस पारंपरिक एनिमेटेड शाॅर्ट फ़िल्म में कई पात्रों जैसे फ्लैश गाॅर्डन, प्रेयसी डेल एर्डेन, साइडकिक डाॅ. हैंस ज़ार्कोव, प्रतिद्वंद्वी क्रुर मिंग, और प्रिंसेस ऑरा को दिखाया गया।[42]
फ्लैश गाॅर्डन (१९५४-५५ लाइव-एक्शन)
मुख्य आलेख: फ्लैश गाॅर्डन (१९५४ की टीवी सिरिज)
स्टीव हाॅलैण्ड ने १९५४-५५ में एक लाइव-एक्शन टेलीविजन सिरिज शुरू की जिनमें ३९ एपिसोड प्रसारित किए गए।[4] इसके पहले के २६ एपिसोडों को विशिष्ट तौर पर जर्मनी स्थित पश्चिमी बर्लिन में फ़िल्माया गया जहाँ द्वितीय विश्वयुद्ध को कुछ ही दशक समाप्त हुए थे। यह काफी अविस्मरणीय पल थे, जिसके कुछ एपिसोडों द्वारा जर्मनी में विनाश से बचे भग्नावेश दिखाये गए जो युद्ध के पुख्ता प्रमाण थे। अंतिम १३ एपिसोडों का फ़िल्मांकन फ्रांस स्थित मार्सिली में हुआ।
इस श्रंखला में, फ्लैश, डेल (आयरिन चैम्पलिन) तथा डाॅ. ज़ार्कोव (जाॅसेफ नैश) वर्ष ३२०३ में गैलेक्टिक ब्युरो ऑफ इन्वेस्टिगेशन नामक खुफिया संस्था पर काम करती है। इसकी वास्तविक समयस्थिति को एक एपीसोड, "डेडलाइन एट नून" में स्थापित कराया गया, जिसमें फ्लैश, डेल और डाॅ. ज़ार्कोव वापिस १९५३ के भूतकाल के बर्लिन में पहुँचते हैं। जीबीआई के एजेंट स्काइफ्लैश या स्काईफ्लैश द्वितीय नामक अंतरिक्षयान की सवारी करते हैं। यह सिरिज सिंडीकेट ने जारी की थी, जिसे लंबे समय से बंद ड्युमाॅन्ट नेटवर्क द्वारा अन्य स्टेशन में, तथा संयुक्त राष्ट्र के दूसरे कई स्वतंत्र स्टेशनों से समबद्ध किया। जाहिर है कि उन्होंने बस्टर क्रैबे की फ़िल्मों की समान शैली अपनाई हो, और या शायद ऐसा निर्माताओं ने भी चाहा होगा।[वीजल के शब्दों में] इसकी रिकट फ़िल्म में १९५७ को रखा गया।
बुहरान का आक्रमण
बुहरान का आक्रमण या ग़ज़वा ए बुहरान (अंग्रेज़ी:Invasion of Buhran) गश्ती आक्रमण के रूप में माना जाता है। इस्लामिक कैलेंडर के चौथे या पांचवें महीने के 3 हिजरी में हुआ। मुसलमानों के पास एक रिपोर्ट आई थी कि बुहरान से बनू सुलेयम की एक दुर्जेय सेना मदीना पर आगे बढ़ रही थी। मुहम्मद 300 आदमियों को लेकर हिजाज़ के पास बुहरान पहुँचे, जहाँ बनू सुलेयम जनजाति वाले दहशत में भाग गए।
पूरे अभियान के दौरान, वे किसी भी दुश्मन से नहीं मिले, और कोई लड़ाई नहीं हुई। अभियान को मुस्लिम विद्वान सफिउर्रहमान मुबारकपुरी के अनुसार "गश्ती आक्रमण" माना जाता है।
इस घटना का उल्लेख इब्न हिशाम की मुहम्मद की जीवनी और सफिउर्रहमान मुबारकपुरी द्वारा अर्रहीकुल मख़तूम जैसे आधुनिक इस्लामी स्रोतों में किया गया है।
पक्षी इन्फ्लूएंजा
बर्ड फ़्लू या पक्षी इन्फ्लूएंजा या पक्षी फ़्लू (एवियन इन्फ्लूएंजा) एक विषाणु जनित रोग है। यह विषाणु जिसे इन्फ्लूएंजा ए या टाइप ए विषाणु कहते हैं, आम तौर मे पक्षियों में पाया जाता है, लेकिन कभी कभी यह मानव सहित अन्य कई स्तनधारिओं को भी संक्रमित कर सकता है, जब यह मानव को संक्रमित करता है तो इसे इन्फ्लूएंजा (श्लेष्मिक ज्वर) कहा जाता है।
प्रकार
इन्फ्लूएंजा ए के कई प्रकार होते हैं जिन्हे सबसे पहले 1878 मे इटली में एक पक्षी में पाया गया था। इस बीमारी को अलग से पहचानने के लिए कोई खास लक्षण नहीं होते हैं और इसके अधिकतर प्रकारो मे कई कमजोर लक्षण जैसे सांस लेने मे कठिनाई, जो आम जुकाम का भी एक लक्षण है, पाये जाते हैं। कुछ प्रकार के इन्फ्लूएंजा ए का संक्रमण पक्षियों को और कुछ का मनुष्य और अन्य स्तनधारियों को मारने मे सक्षम होता है। 1918/1919 मे फैला इन्फ्लूएंजा जिसे स्पैनिश फ़्लू कहा गया था, लगभग 5 से 10 करोड़ लोगों की मृत्यु के लिये उत्तरदायी था। एक और प्रकार, जो एशियाई फ़्लू के नाम से जाना जाता है, 1957 में लगभग 10 लाख लोगों की मौत का जिम्मेदार बना और दूसरे एक हांगकांग फ़्लू ने भी 1968 में दस लाख लोगों को मार की नींद सुला दिया।
इन्फ्लूएंजा ए का एक उपप्रकार H5N1 (एच5एन1) ने 1997 में हांगकांग में छह लोगों को मार डाला, पर 2003 के बाद से चीन में इसका प्रकोप नहीं देखा गया। 2005 के मध्य तक, यह मुख्य रूप से दक्षिण पूर्वी एशिया में व्याप्त था, लेकिन तब से यह अफ्रीका और यूरोप के कुछ हिस्सों में फैल गया है। यह अब तक लाखों पक्षियों को मार चुका है और इसके प्रसार को सीमित करने के लिए करोड़ों अन्य पक्षियों को भी मारा जा चुका है। अब तक यह मुख्यत: एक पक्षी रोग है और बहुत कम इंसान ही इससे संक्रमित हुये हैं। H5N1 के बारे में यह चिंता का विषय यह है कि यह लगातार बहुत तेज गति से फैल रहा है और यह कभी भी एक महामारी का रूप धारण कर लाखों लोगों की जान ले सकता है। दुनिया भर की सरकारें इस समस्या से निपटने के लिए अरबों डॉलर खर्च कर रही हैं। यह खर्च मुख्यत: H5N1 के अध्ययन, टीकों (वैक्सीनों) की खोज, फ़्लू प्रतिरोधी दवाओं का उत्पादन व भण्डारण, महामारी से निपटने के उपायों का अभ्यास आयोजित करना के साथ और भी कई अन्य महत्वपूर्ण गतिविधियां शामिल है।
भारत मे
भारत मे यह विषाणु मुख्यत: बांग्लादेश से सटे असम और पश्चिम बंगाल मे पाया जाता है और हर 6 महीने के अंतराल पर इसके पुन: पाये जाने की खबर आती रहती है। अपनी लाख कोशिशों के बाद भी राज्य सरकारे इस पर काबू पाने मे असमर्थ हैं। वैज्ञानिक इसका मुख्य कारण इलाके मे स्वच्छ्ता की भयंकर कमी को मानते हैं।
जोस बटलर
जोसेफ़ चार्ल्स बटलर या जोस बटलर (जन्म ०८ सितम्बर १९९० ,टाउंटन ,समरसेट ,इंग्लैंड ) एक अंतर्राष्ट्रीय स्तर के क्रिकेट खिलाड़ी है जो इंग्लैंड की राष्ट्रीय क्रिकेट टीम के लिए एक दिवसीय अंतर्राष्ट्रीय ,टेस्ट क्रिकेट और ट्वेन्टी-ट्वेन्टी प्रारूप में खेलते है।
बटलर दाईने हाथ के एक बल्लेबाज है जो कि विकेट कीपिंग भी करते हैं। साथ ही बटलर इंडियन प्रीमियर लीग में भी खेलते है जो कि राजस्थान रॉयल्स टीम का हिस्सा है।
जोस बटलर ने 2015 में पाकिस्तान के खिलाफ चौथे वनडे मैच में  महज 46 गेंदों पर ताबड़तोड़ शतक जड़कर इंग्लैंड के लिए सबसे तेज शतक लगाने का रिकॉर्ड फिर से अपने नाम कर लिया था | इससे पहले उन्होंने न्यूजीलैंड के खिलाफ 61 और श्रीलंका के खिलाफ 66 गेंदों में अपने देश के लिए सबसे तेज शतक लगाया था.
फतेहपुर गाँव, भगवानपुर (बेगूसराय)
फतेहपुर भगवानपुर, बेगूसराय, बिहार स्थित एक गाँव है।
टाइटैनिक
RMS टाइटैनिक दुनिया का सबसे बड़ा वाष्प आधारित यात्री जहाज था। वह साउथम्पटन (इंग्लैंड) से अपनी प्रथम यात्रा पर, 10 अप्रैल 1912 को रवाना हुआ। चार दिन की यात्रा के बाद, 14 अप्रैल 1912 को वह एक हिमशिला से टकरा कर डूब गया जिसमें 1,517 लोगों की मृत्यु हुई जो इतिहास की सबसे बड़ी शांतिकाल समुद्री आपदाओं में से एक है।
ओलंपिक श्रेणी का यात्री लाइनर टाइटैनिक व्हाइट स्टार लाइन के हस्तगत में था और उसका निर्माण Belfast (Ireland) के Harland ओर Wolff शिपयार्ड में किया गया था। वह 2,223 यात्रिओ के साथ न्यूयॉर्क शहर के लिए रवाना हुआ था। यह तथ्य है कि जब जहाज डूबा उस वक्त, जहाज पर उस समय के सभी नियमों का पालन करने के बावजूद केवल 1,178 लोगों के लिए जीवनरक्षक नौका थी। पुरुषो के मृत्यु की असंगत संख्या का मुख्य कारण महिलाओं और बच्चों को पहले प्रधानता देना था।
टाइटैनिक के डूबने का मुख्य कारण अत्यधिक गति से चलना था। (टाइटैनिक) के मालिक J. Bruce Ismay जे .ब्रूस इस्मे ने जहाज के कप्तान Edward Smith को जहाज को अत्यधिक गति से चलाने के लिए कहा था। 12 अप्रैल 1912 को टाइटैनिक को 6 बर्फ की चट्टानों की चेतावनिया मिली थी। कप्तान को लगा की बर्फ की चट्टान Ice Berg आने पर जहाज मुड जाएगा। परन्तु बद्किस्मती से जहाज बहुत बड़ा था और राडार छोटा था। बर्फ की चट्टान आने पर वह अधिक गति के कारण समय पर नहीं मुड पाया और चट्टान (एक अनुमान के मुताबिक यह चट्टान करीब 10,000 साल पहले ग्रीनलैंड से अलग हुई थी) से जा टकराया। जिससे जहाज के आगे के हिस्से में छेद हो गए और लगभग 11:40 p.m. पर वो डूबने लगा। तक़रीबन 2:20 a.m. पर वो पूरा समुन्द्र में समां गया। जिस सागर में वह डूबा था उसके जल का तापमान -2℃ था जिसमें किसी साधारण इंसान को 20 मिनट से ज़्यादा जिन्दा रहना नामुमकिन था।इसके ऊपर एक फिल्म भी बनाई गई है।
टाइटैनिक उस समय के सबसे अनुभवी इंजीनियरों के द्वारा डिजाइन किया गया था और इसके निर्माण में उस समय में उपलब्ध सबसे उन्नत तकनीकी का इस्तेमाल किया गया था। यह कई लोगो के लिए एक बड़ा आघात था कि व्यापक सुरक्षा ओर सुविधाओं के बावजूद, टाइटैनिक डूब गया था। आवेश में आयी हुई मीडिया की ओर से टाइटैनिक के प्रसिद्ध आरोपी, जहाज के डूबने का उपाख्यान, समुद्री कानूनों का भंग ओर जहाज के मलबे की खोज ने लोगो की टाइटैनिक में रुचि जगाने में काफी योगदान दिया।
निर्माण
टाइटैनिक का निर्माण Belfast (Ireland) के Harland ओर Wolff शिपयार्ड में किया गया था और प्रतिद्वंदी Cunard Line के Lusitania और Mauretania के साथ प्रतिस्पर्धा के रूप में डिजाइन किया गया था। इसके डिजाइनरों में Lord Pirrie जो Harland & Wolff और White Star के संचालक थे, नौसेना आर्किटेक्ट Thomas Andrews जो Harland और Wolff के निर्माण प्रबंधक और डिजाइन विभाग के प्रमुख थे और Alexander Carlisle शिपयार्ड के प्रमुख रचयिता एवं जनरल मैनेजर सामिल थे। Alexander Carlisle की जिम्मेदारियो में साज-सजावट, उपकरण और सभी सामान्य व्यवस्था, जीवनरक्षक नौका को लटकाने के यंत्र की डिजाइन जेसे कार्यो का समावेश होता था। वह जहाज़ पर नौका लटकाने का यंत्र बनाने वाली कंपनी Welin Davit & Engineering Co. Ltd. के शेयरधारक बन गए थे।
RMS टाइटैनिक का निर्माण 31 मार्च 1909 को American J.P. Morgan और International Mercantile Marine Co. की लागत से शुरू हुआ। टाइटैनिक की पतवार का 31 मई 1911 को जलावतरण किया गया और उसके अगले वर्ष की यात्रा की तयारी की जाने लगी। टाइटैनिक की कुल लम्बाई 882 फीट ओर 9 इंच (269.1 मीटर), ढलवें की चौड़ाई 92 फीट (28.0 मीटर), भार 46,328 टन (GRT) और पानी के स्तर से डेक तक की ऊंचाई 59 फीट (18 मीटर) थी। जहाज दो पारस्परिक जुड़े हुए चार सिलेंडर, triple-expansion steam engines और एक कम दबाव Parsons turbine (जो प्रोपेलर को घुमाते थे) से सुसज्जित था। टाइटैनिक में 29 boiler थे जो 159 कोयला संचालित भट्टियो से जुड़े हुए थे और जहाज को 23 समुद्री मील (43 km/h, 26 mph) की शीर्ष गति प्रदान करते थे। 62 फीट (19 मी) की उचाई की चार में से केवल तीन funnel कार्यात्मक थी। चौथी funnel, जो वेंटिलेशन के प्रयोजन हेतु इस्तेमाल की जाती थी, वह जहाज को अधिक प्रभावशाली रूप देने के लिए लगायी गयी थी। जहाज की कुल क्षमता यात्रियों और चालक दल के साथ 3549 थी।
रूपरेखा
टाइटैनिक ने विलासिता और बहुतायत में उसके सभी प्रतिद्वंद्वियों को पीछे छोड़ दिया था। प्रथम श्रेणी के खंड पर स्विमिंग पूल, एक व्यायामशाला, एक स्क्वैश कोर्ट, तुर्की स्नानगृह, इलेक्ट्रिक स्नानगृह और एक कैफे का बरामदा था। प्रथम श्रेणी के कमरो को अलंकृत लकड़ी के तख़्तो, महंगे फर्नीचर और अन्य सजावट से सजाया गया था। इसके अलावा, Parisien Café प्रथम श्रेणी के यात्रियों के लिए सूर्य के उजास वाले, साजो सजावट से युक्त बरामदे में भोजन की पेशकश किया करते थे। वहाँ प्रथम और दूसरे दर्जे के विभागों में पुस्तकालयों और नाई की दुकानों की सहूलियत थी। तीसरे वर्ग के कमरे पाइन लकड़े के चोखटे और मज़बूत टीक के लकड़े से बना हुआ फर्नीचर से युक्त थे। जहाज की अवधि के लिए उसमे तकनीकी रूप से उन्नत सुविधाऐ शामिल की गयी थी। टाइटैनिक के प्रथम श्रेणी के खंडो में बिजली से चलने वाली तीन लिफ्ट और दूसरे वर्ग के खंड में एक लिफ्ट मौजूद थी। उसमे एक विस्तृत बिजली प्रणाली की सुविधा भी थी जो भाप चालित जनरेटर से युक्त थी और जहाज में फैले हुए बिजली के तार लाइटो में रोशनी और दो शक्तिशाली 1,500 वाट के मारकोनी रेडियो को बिजली पहुचाते थे जिसकी मदद से अलग अलग पाली में काम कर रहे ऑपरेटर यात्रिओ के संदेशों का प्रसारण और अन्य जहाजो से निरंतर संपर्क रख पाते थे। प्रथम श्रेणी के यात्रियों ने ऐसी सुविधाओं के लिए एक भारी शुल्क का भुगतान किया था। उसमे सबसे महंगे एक तरफी ट्रांस अटलांटिक पारित प्रवास के लिए 4350 $ अमरीकी डालर का भुगतान किया गया था। (जिसकी आज की तुलना में कीमत 95860 अमरीकी डॉलर से भी ज्यादा होती।) वह दुनिया का सबसे बड़ा जहाज था।
सन्दर्भ
टाइटैनिक के बारे में यह भी कहा जाता है कि टाइटैनिक में तकरीबन 3 दिनों से आग लगी थी! जिसकी जानकारी वहां पर मौजूद जहाज के कैप्टन एवं जहाज के कुछ सदस्य को पहले से पता था! फिर भी जहाज का पूरा टिकट बिक जाने के कारण वह काला सच हमसे छुपाया गया!
प्राचीन ईंटों का मंदिर,नवागाँव,रायपुर
प्राचीन ईंटों का मंदिर छत्तीसगढ़ राज्य के रायपुर जिले में नागपुर-संबलपुर राष्ट्रीय मार्ग पर रायपुर से १९ कि॰मी॰ पर स्थित नवागांव में तालाब की मेड़ पर स्थित है। ऊंचे चबूतरे पर विद्यमान इस पूर्वाभिमुखी मंदिर में गर्भगृह, अन्तराल एवं मण्डप तीन अंग हैं। अब इस मंदिर का गर्भगृह रिक्त है। संभवत: यह मंदिर शिव मंदिर था, इस मंदिर के गर्भगृह का शिवलिंग इसके पास ग्रामीणों द्वारा निर्मित नये शिवमंदिर में पूर्व में स्थानांतरित कर दिया गया है। गर्भगृह की प्रस्तर निर्मित द्वार चौखट एवं मण्डप के स्तंभ मंदिर की दीवारों एवं शिखर से अधिक प्राचीन मालूम पड़ते हैं। ऐसा प्रतीत होता है कि इस मंदिर का निर्माण १६-१७ वीं शती ईस्वी में हुआ तथा १२-१३ वीं शती में निर्मित हुए किसी ध्वस्त मंदिर की द्वारचौखट एवं स्तंभ इसमें प्रयुक्त हुए हैं। छत्तीसगढ़ में प्राप्त समकालीन ईंटनिर्मित मंदिर-वास्तु का अच्छा उदाहरण है। यह स्मारक छत्तीसगढ़ राज्य द्वारा संरक्षित है।
होली की कहानियाँ
होली भारत के सबसे पुराने पर्वों में से है।' यह कितना पुराना है इसके विषय में ठीक जानकारी नहीं है लेकिन इसके विषय में इतिहास पुराण व साहित्य में अनेक कथाएँ मिलती है। इस कथाओं पर आधारित साहित्य और फ़िल्मों में अनेक दृष्टिकोणों से बहुत कुछ कहने के प्रयत्न किए गए हैं लेकिन हर कथा में एक समानता है कि असत्य पर सत्य की विजय और दुराचार पर सदाचार की विजय और विजय को उत्सव मनाने की बात कही गई है।